ຊີເຣຍກຽມຮັບມື ກັບການປະທ້ວງ ຮອບໃໝ່
ຊີເຣຍພວມກະກຽມ ຮັບມືກັບການວາງແຜນ ໂຮມຊຸມນຸມປະທ້ວງ ໃນວັນສຸກມື້ນີ້
ຊີເຣຍພວມກຽມຮັບມືກັບການປະທ້ວງເພີ່ມຕື່ມໃນທົ່ວປະ ເທດນຶ່ງມື້ຫຼັງຈາກລັດຖະບານໄດ້ປະກາດກ່ຽວກັບມາດຕະ ການປະຕິຮູບຕ່າງໆທີ່ແນໃສ່ເພື່ອສະໜອງຕອບ ຕໍ່ຄວາມ ຮຽກຮ້ອງຕ້ອງການຂອງພວກປະທ້ວງນັ້ນ ມີການວາງແຜນທີ່ຈະຈັດການໂຮມຊຸມນຸມປະທ້ວງຕໍ່ຕ້ານ ລັດຖະບານຂຶ້ນຫຼັງຈາກພິທີສວດມົນພາວະນາຂອງສາສະ ໜາອິສລາມໃນວັນສຸກມື້ນີ້ ການໂຮມຊຸມນຸມປະທ້ວງຂອງ ພວກຝ່າຍຄ້ານ ແມ່ນເປັນໄພຂົ່ມຂູ່ຮ້າຍແຮງສຸດຕໍ່ການປົກ ຄອງເປັນເວລາ 11 ປີຂອງປະທານາທິບໍດີ Bashar al- Assad ແລະຕໍ່ອຳນາດທີ່ຄອບຄົວຂອງທ່ານມີມາເປັນເວ ລາດົນນານ ມາດຕະການຕ່າງໆເພື່ອທຳການປະຮູບລັດຖະບານທີ່ໄດ້ ປະກາດໂດຍທ່ານ Assad ໃນວັນພະຫັດວານນີ້ແມ່ນ ຮວມທັງການສ້າງຕັ້ງຄະນະກຳມະການນຶ່ງຂຶ້ນເພື່ອສຶກສາເບິ່ງຄວາມເປັນໄປໄດ້ໃນການ ຍົກເລີກກົດໝາຍພາວະສຸກຂອງປະ ເທດ ອົງການຂ່າວ SANA ຂອງທາງການຊີເຣຍ ກ່າວວ່າ ຄະນະກຳມະການດັ່ງກ່າວຈະເສັດສິ້ນການສຶກສາພາຍໃນວັນທີ 25 ເມສານີ້ ການຍົກເລີກກົດໝາຍພາວະສຸກເສີນ ແມ່ນຂໍ້ຮຽກຮ້ອງທີ່ສຳຄັນຂອງພວກປະ ທ້ວງຕໍ່ຕ້ານ ລັດຖະບານໃນໄລຍະສອງສາມອາທິດຜ່ານມານີ້ ນອກນັ້ນອົງການຂ່າວ SANA ຍັງແຈ້ງໃຫ້ຊາບວ່າທ່ານ Assad ໄດ້ຮຽກຮ້ອງໃຫ້ສ້າງຕັ້ງ ຄະນະກຳມະການອີກຈຸນຶ່ງຂຶ້ນເພື່ອສຶກສາເບິ່ງການເສຍຊີວິດຂອງພົນລະເຮືອນແລະທະຫານ ທີ່ເມືອງ Daraa ແລະ Latakia ຊຶ່ງເປັນຈຸດສູນກາງໃນການໂຮມຊຸມນຸມປະທ້ວງຕໍ່ຕ້ານລັດ ຖະບານ ໃນໄລຍະສອງອາທິດ ຜ່ານມານີ້ ກຸ່ມປົກປ້ອງສິດທິມະນຸດ Human Rignts Watch ກະປະມານວ່າມີຢ່າງນ້ອຍ 61 ຄົນເສຍຊີວິດໃນການປະທະກັນນັບແຕ່ຄວາມບໍ່ສະ ຫງົບໄດ້ເລີ້ມຂຶ້ນ